  Наталья Тетерина 12-тӥ оштолэзе Удмурт кун университетын «Мисс студенчества Финно-Угрии» вожвылъяськонэ быръён ортчоз. Со сярысь ивортодэтъя «Удмуртия» агентстволы университетысь мерлыко дышетӥсь Юлия Постричева вераз. Солэн кылъёсызъя, быръён люкетэ возьмало визьмо, чебер но шаплы студенткаосты, кудъёсыз Удмуртиез вожвылъяськонлэн йылпумъян люкетаз 25-тӥ куартолэзе Йошкар-Олаын возьматыны быгатозы. Конкурсантка кулэ луыны визьмо но шаплы, фотогеничной тусын, веськрес мугоро, эктон, актёрской но кырӟан быгатонлыкъёсын. Валамон, валтӥсез курон — анай кылэз тодон Юлия Постричева, Удмурт кун университетысь мерлыко дышетӥсьТодэ вайытом, кылем арын «Мисс студенчества Финно-Угрии» вожвылъяськон куарусёнэ Сыктывкарын радъяськиз. Удмуртилэсь данзэ Глазкарысь В. Г. Короленко нимо пединститутысь Лия Стрелкова утиз. Со «Мисс Дружба» ним басьтӥз. Нош 2014-тӥ арын конкурсын УдГУ-ын дышетскись Алина Антонова вормиз, соин валче 2015-тӥ арын «Мисс студенчества Финно-угрии» конкурс Ижкарын ортчиз. Тегъёс: Лулчеберет УдГУ Ижкар Удмуртия удмуртъёс финн-угоркалыкъёс  